《奉赠大司徒蒲坂杨公二首 其二》
明代·胡应麟

三朝出入佩双龙，四岳诹咨近九重。社稷勋劳周太宰，川原筹九汉司农。

朱旗代北边烽静，绛帐关西世泽浓。廿载长安聊再入，不禁风雨敝芙蓉。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。